السلام عليكم ورحمة الله وبركاته. اتكلمنا في فيديو قبل كده عن موضوع سلامة القلب وان الفوز في الاخرة منوط بسلامة القلب كأني سؤال يجي في ذهنك على طول طب ازاي اعرف ان عندي مشكلة يعني لو انا عندي مشكلة في قلبي اعرف منين
آآ مشاكل القلب يا جماعة بتظهر على الجوارح بتظهر في معاملاتك في اخلاقك في سلوكك طب برضو اعرف منين ؟ الطريقة الاربعة ذكرها الامام الغزالي في الاحياء. اول طريقة قال ان
ان ان تنظر شيخا مربيا بصيرا بعيوب النفس فتقيمه عليك. تروح لشيخ مربي فاضل يعرف يطلع افات القلوب وافات النفوس ويعالجها اه قال وقد عز وجوده في هذا الزمان فطبعا في هزه الازمنة بقى الغابرة التي نحياها فوجوده اعز
لو اخترت الطريقة دي فخلي بالك من مشكلة ان لازم تنتبه انت رايح لمين؟ ان هذا الامر دين فانظروا عمن تأخذون دينكم دي مسألة كبيرة لكن مش وقتها الطريقة التانية آآ ان تنظر صديقا صدوقا
نشوف واحد صديق يصدقك القول واحد بيحبك ابوك امك مراتك ابنك آآ حتى احنا في علم الادارة نسميها ايه؟ يعني كده التلتمية وستين درجة تاخد تسمع من كلام الناس عنك
آآ من كل الايه يعني الناس اللي شبهك الناس اللي فوقيك اب وام الناس اللي تحتيك ابن بنت خد منهم اشتري منهم خلي بالك لو اخترت الطريقة دي عشان تعرف مشاكلك
فخد بالك من الافة اللي فيها. ايه الافة اللي فيها انك تبتدي تنكر وتقاوح وتجادل هتخلي بعد كده اللي بيجي ينصحك مش هييجي تاني. ليه؟ لما يعرف انك وهو بيحبك
يعرف انك انك بتزعل فخلاص يقول انا كل ما اقول له هيزعل مني على ايه ؟ خلي العلاقة بينك كويسة فمش هيجي لك. فخلي بالك لو عرفت ان فيه حد بيحبك وجاي بينصحك جزاكم الله خيرا ما تزودش في الكلام
خد بقى الكلام انت وحلله بعدين. لقيت الكلام بيتكرر من اكتر من حد كلهم بيحبوك فاعرف ان انت فيك مشكلة وابتدي اعالج المشكلة دي والامام وسيدنا عمر رضي الله عنه كان بيقول رحم الله امرءا اهدى الينا عيوبنا فخلي بالك يعني اللي جاي ينصحك ده بيحبك
الطريقة التالتة من الطرق اللي ممكن تعرف بها عيوبك. انك تأخذ عيوبك من السن اعدائك عين الرضا عن كل عيب كليلة وعين السخط تبدي المساوئ شف الناس اللي بتكرهك بتتكلم عنك بتقول ايه
لو اخترت الطيارة دي فخلي بالك من مشكلتها. ايه مشكلتها؟ ان كتير من كلام الاعداء ممكن يكون فعلا مبالغ فيه لكن ممكن يكون الكلام المبالغ فيه ده في اصل مبني عليه. فاوعى تنكر كل الكلام بما فيه الاصل. يعني ممكن يبقى فيه نقطة صغيرة
صح صحيح عدوك ضخمها لانه بيكرهك ضخمها صحيح لكن في اصل دور على الاصل ده النقطة الصغيرة اللي بنى عليها كلامه في كلام عدوك الطريقة الرابعة اللي ممكن تعرف بها آآ عيوبك
انك تنظر في عيوب الناس فما وجدته عيبا في غيرك فارجع الى نفسك وابحث هل يوجد هذا العيب فيك مسلا واحد صغير عاملك بطريقة مش ولابد حسيت فيها اهانة. اقف مع نفسك وقلت طب انا بعامل الكبير كده
لقيت واحد لك فضل عليه زي ابنك بنتك زوجتك. وكنت منتظر منه شكل معين في المعاملة او او سلوك معين في موقف معين. فوجدت عكسه اعتبرت ان ده جحود للفضل
فارجع لنفسك قل طب انا يا ترى آآ اصحاب الفضل علي ابويا امي الناس الكبيرة دي انا بعملها ازاي ما يمكن برضه هم شايفيني كده انظر في عيوب الناس فما وجدته عيبا في غيرك فارجع الى نفسك فقل هل يوجد هذا العيب في
اقول قولي هذا واستغفر الله العظيم لي ولكم